Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: 243/2003. (XII. 17.) Korm. rendeletet. Jelen kerettanterv a fenti rendeletben megfogalmazott pedagógiai
Paragraph Index: 852

7. évfolyam A tanulók sajátítsák el a biztonságos kísérletezés szabályait, ismerjék a vegyszerek csomagolásán található veszélyességi jelek értelmét! Lássák át a tanult kísérletek elvégzésének menetét! A jelenségeket saját szavaikkal tudják leírni, a megfigyeléseket ne keverjék össze a magyarázattal! Anyagszerkezeti ismereteik legyenek részecskeszemléletûek. Értsék, hogy az anyagok részecskékbõl épülnek fel, a halmazállapotváltozásokat és a tanult szerkezeti változásokat le tudják írni a részecskék mozgásával, energiájával, egymáshoz viszonyított helyzetével. Értsék a modell és a valóság közötti különbséget! Legyenek ismereteik az atomok szerkezetérõl, ennek alapján tudjanak tájékozódni a periódusos rendszerben: ismerjék fel a tanult kémiai elemek helyét, vegyjelét, értelmezzék a rendszám jelentését! Tudjanak különbséget tenni kémiai és fizikai változás között, tudják értelmezni a kémiai és fizikai változásokat kísérõ energiaváltozásokat! Ismert anyagokból álló keveréket tudjanak fizikai módszerekkel szétválasztani! A tanult kémiai reakciókat csoportosítsák a tanult reakciótípusokba! A megismert anyagokat jellemezzék összetételük, fizikai és kémiai tulajdonságaik szerint, tudják, melyek közülük a környezetre és az élõ szervezetre veszélyesek! Legyenek tisztában a környezetvédelem legégetõbb kérdéseivel! Ismerjék a légkört sújtó legfontosabb környezeti problémák okait, természettudományos magyarázatát! Tudatosan törekedjenek az egészséges környezet kialakítására, illetve fenntartására! Legyenek képesek munkalapok alapján egyszerû kísérletek és megfigyelések elvégzésére, az így nyert adatok áttekinthetõ összefoglalására (pl. táblázat, grafikon), a mérési eredmények és egyéb adatok értelmezésére és egyszerû következtetések levonására! Értsék az anyagmennyiség jelentését, tudjanak egyszerû, arányosságon alapuló kémiai számításokat végezni! Legyenek képesek az életkoruknak megfelelõ nyomtatott és elektronikus sajtótermékek, könyvek és egyéb ismerethordozók értelmes használatára: az információk megszerzésére, rendszerezésére és alkalmazására! Legyenek képesek megszerzett ismereteiket a mindennapi jelenségek magyarázatában alkalmazni! Ismereteiket a szaknyelv használatával szóban és írásban világosan, nyelvileg igényesen fogalmazzák meg!

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes